**Csorba Győző Könyvtár – Irodalmi kvíz (2013. március)**

PETŐFI SÁNDOR

„A magyar irodalom legnagyobb fénye.” Így nevezte Németh László Petőfi Sándort.

De nemcsak költészetével vált a legfényesebb csillaggá, hanem egész élete példamutatás, nemzeti történelmünk egyik legszebb hősi alakja, „szabadságcsillaga”.

**Petőfi születésének 190. évfordulója** ugyan január elsején volt, de neve oly mértékben egybeforrt az **1848-as forradalom és szabadságharc** eszméjével, hogy nemzeti ünnepünk **165. évfordulója** alkalmából, életútját és verseit idézve, így tisztelgünk előtte.

A helyes megfejtők között minden hónap végén könyvjutalmat sorsolunk ki.

1. **Melyik három település tekinti a maga szülöttének Petőfit?**
2. Kiskőrös, Szabadszállás, Kiskunfélegyháza
3. Kiskőrös, Sárszentlőrinc, Aszód
4. Kiskunfélegyháza, Szabadszállás, Kecskemét
5. **Kihez szól az *Első szerelem* c. verse?**
6. Csapó Etelkához
7. Nagy Zsuzsikához
8. Hitting Amáliához
9. **„Nem emlékszem irodalmunkban senkire, ki első fellépése után oly rövid idő alatt a közfigyelmet magára vonta volna, mint Petőfi”. (Eötvös József)**

**Melyik évben jelent meg első két kötete, mely elindította Petőfi „lírai forradalmát”?**

1. 1843.
2. 1844.
3. 1845.
4. **A népmese irodalmi rangra emelésének remekműve Petőfi verses eposza, a *János vitéz*. Hogy folytatódik az idézet a műből?**

***"Franciaország és India határos,***

***De köztük az út nem nagyon...”***

1. mulatságos
2. biztonságos
3. barátságos
4. **Nincsenek jobb „programok” ma sem, mint amit a XIX század költői megfogalmaztak. Melyik Petőfi „programja”?**
5. „Egész életedet meghatározott elv szerint intézni, sohasem tenni mást mint amit az erkölcsiség megkíván!”
6. „Majd ha a bőség kosarából

Mindenki egyaránt vehet,

Ha majd a jognak asztalánál

Mind egyaránt foglal helyet,

Ha majd a szellem napvilága

Ragyog minden ház ablakán:

Akkor mondhatjuk, hogy megálljunk,

Mert itt van már a Kánaán!”

1. „Mi dolgunk a világon? küzdeni

Erőnk szerint a legnemesbekért.”

1. **„Szabadság, szerelem! E kettő kell nekem.” Mindkettő egyforma lelkesedéssel hevítette Petőfi szívét.**

**Szendrey Júliával, későbbi hitvesével való szerelmét kétség és bizonyosság jellemezte. A Júlia-versek közül melyik az a vers, amelyikben benne volt a válasz a végső bizonyosságra?**

* 1. Júliához
  2. Reszket a bokor, mert…
  3. Te vagy, te vagy, barna kislyány…

1. **Költészetről vallott elveit, ars poeticája jelentőségét – mely több mint irodalmi – jól tükrözik az alábbi gondolatok.**

***„Ami igaz, az természetes, ami természetes, az jó és szerintem szép is. Ez az én esztétikám.”***

**Kihez írta ezeket a sorokat?**

1. Jókai Mórhoz
2. Tompa Mihályhoz
3. Arany Jánoshoz
4. **Magyar versnek még ilyen hatása nem volt közönségére. Március 15-én négyszer szavalta el Petőfi a *Nemzeti dal*t. Este a Nemzeti Színházban a félbeszakadt Bánk bán-előadásán Egressy Gábor kétszer szavalta el és a színház férfikara is előadta.**

**Ki zenésítette meg először a Nemzeti dalt?**

a. Erkel Ferenc

b. Tolcsvay László

c. Egressy Béni

1. **A bécsi udvar elszánta magát a magyar forradalom leverésére. Jellasics horvát bán vezetésével elindította hadseregét. Petőfi buzdító írásainak minden bizonnyal érdemi szerepe volt abban, hogy a magyar szabadságharcosok 1848 őszén diadalmas győzelmet arattak a túlerővel szemben.**

**Melyik csata volt ez?**

* 1. Vizaknai
  2. Pákozdi
  3. Megyeri

1. **A gyermeket váró feleség utáni vágyakozás, a saját katonai jövője miatti bizonytalanság, a haza sorsán érzett aggódás türelmetlenségben összegződött Petőfinél. Mely idézet tanúsítja ezt leginkább?**
   1. „Egy gondolat bánt engemet:

Ágyban párnák közt halni meg!”

* 1. „Egész világ a harcmezőn,

Csak én nem vagyok ottan,

Ki harci vágyat annyiszor,

Éreztem és daloltam!”

* 1. „A hadistenhez szegődtem,

Annak népéhez megyek;

Esztendőre hallgat a dal,

Vagy ha írok, véres karddal

Írok költeményeket.”

1. **1848. december 15-én megszületett a költő Zoltán nevű fia. Ki tartotta keresztvíz alá, ki volt a keresztapa?**
   1. Vörösmarty Mihály
   2. Arany János
   3. Egressy Gábor
2. **Petőfi 1848. december 24-én a legveszélyesebb frontszakaszra kérte átvezénylését. Nevezze meg melyik hadvezért jelölte meg választott elöljárójául?**
   1. Damjanich János
   2. Klapka György
   3. Bem József
3. **A többször jogtalanul megbántott, megsértett költő 1849 májusában lemondott honvédtiszti rangjáról. Milyen rendfokozata volt akkor?**
   1. százados
   2. hadnagy
   3. őrnagy
4. **Az életében megjelent sorok közül, időben melyik a legutolsó.**
5. „Szörnyű idő, szörnyű idő!

S a szörnyűség mindegyre nő.”

1. ”A hazáért halni legnagyobb boldogság

Ezen a világon!”

1. „Te vagy hazám most a világ vezére…

Mily nagy szerep, milyen lelkesítő!”

Kérjük, adja meg nevét és elérhetőségét!